Республикэм щынэхъ бжыгъэфIщ
Дзэлыкъуэ район администрацэм мэкъумэш хозяйствэмкIэ и къудамэм и унафэщI Бэрзэдж Ризуан къызэрыджиIамкIэ, куейм и гъавэгъэкIхэм хьэцэпэцэр яхуэбэгъуащ. Бжьыхьэсэ гуэдзым гектарым ику иту центнер 50-м нэблагъэ къыщIаIукIащ. Мэкъумэш щIапIэхэм я Iыхьэ щанэр а къэкIыгъэм хухахауэ щытащ. Районым ику иту гектарым къыщытрахар центнер 45-м и кIэ къихуэнукъым. Ар республикэм щынэхъ бжыгъэфIщ.
ЕхъулIэныгъэр кърикIуащ жылапхъэфIхэр («Васса», «Лебедь», «Скарбница», «Самурай») и чэзум зэрагъэхьэзырам, губгъуэ лэжьыгъэхэр агротехникэм и пIалъэ нэ-хъыфIым къитIасэу зэрырагъэкIуэкIам, щIыгъэпшэрхэмкIэ, химие IэмалхэмкIэ зэрегугъуам. Абы и фIыгъэкIэ, хьэсэ щхьэхуэхэм центнер 70-м щIигъу къатащ.
Бжьыхьэсэ, гъатхасэ хьэм, зэрызэкIэлъыкIуэм хуэдэу, ику иту гектарым центнер 40-м, 35-м, зэнтхъым центнер 40-м нэблагъэ къытрахащ. «Малкэ Ипщэ» СХПК-м тритикале къэкIыгъэм (хьэпцIий-гуэдз гибридщ) гектарым хуэзэу центнер 54-рэ къыщIаIукIащ.
Мы зэманым хьэуазэр къраш, щIыр бжьыхьэвэм хуагъэхьэзыр.
Бжьахъуэ Маринетэ.
